Diari Oficial de la Generalitat Valenciana


Sumari del DOGV 6928, del 21-12-2012 (2012/10789)

Notificació de la sentència dictada en el procediment ordinari número 1995/2011.
--------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10174


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1995/2011. [2012/10115]  
Demandant: Fernando Jesús Bonilla Moreno.   
Procurador: Jesús Rivera Huidobro.   
Demandat: Tepuy GPC, SL.  
Jesús Mario Abat Gallego, secretari d'esta ciutat i partit, faig saber:   
Que en el juí dalt referenciat s'ha dictat sentència de data 16 de novembre de 2012 que té l'encapçalament i la dispositiva que, literalment, són com seguix:  
«Jutjat de Primera Instància número 4 de Castelló  
Procediment: juí ordinari.   
Sentència número 208/2012  
Castelló de la Plana, 16 de novembre de 2012   
Vistes per mi, Víctor Calatayud Chollet, magistrat jutge del Jutjat de Primera Instància número 4 de Castelló, les presents actuacions de juí ordinari número 1995/2011-F, promogudes pel procurador dels tribunals Jesús Rivera Huidobro, en representació de Fernando Jesús Bonilla Moreno, dirigit per la lletrada Isabel Bonilla Moreno, contra Tepuy GPC, SL, (en rebel·lia), d'acord amb els següents:   
Dispositiva   
Que estime en allò substancial la demanda interposada pel procurador dels tribunals Jesús Rivera Huidobro, en nom i representació de Fernando Jesús Bonilla Moreno, contra Tepuy GPC, SL, declare resolt el contracte de compravenda subscrit per l'actor i la mercantil demandada en data 21 de novembre de 2006 a la qual condemne a abonar a l'actor la quantitat de vint-i-cinc mil tres-cents setanta euros (25.370,00 €) en concepte de devolució de les quantitats entregades per l'actor, per raó del contracte de compravenda de data 21 de novembre de 2006, més l'interés legal dels diners de les sumes entregades a compte, a meritar des de la data de les efectives entregues. Tot això amb l'expressa imposició de costes a la part demandada.   
Notifiqueu esta resolució a les parts en els termes acordats, i advertiu-los que en contra es pot interposar un recurs d'apel·lació, que s'ha d'interposar davant d'este Jutjat dins del termini de 20 dies comptats des de l'endemà a la notificació, on s'exposaran les al·legacions en què es base la impugnació, a més de citar la resolució apel·lada i els pronunciaments que s'impugnen. De conformitat amb el que disposa la disposició addicional 15a de la Llei Orgànica del Poder Judicial (introduïda per la Llei Orgànica 1/2009, de 3 de novembre), per a recórrer la part recurrent ha de constituir depòsit per import de 50 €, que es consignarà en el compte de consignacions d'este Jutjat, sense que puga tindre's per preparat el recurs si el depòsit no estiguera constituït. Estan exempts de constituir el depòsit: el Ministeri Fiscal, l'Estat, les comunitats autònomes, les entitats locals i els organismes autònoms que en depenen.   
  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme.»  
En atenció al desconeixement, de l'actual domicili o residència de l'entitat demandada Tepuy GPC, SL, de conformitat amb l'article 497 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a portar a efecte la diligència de notificació de l'esmentada sentència.   
  
  
Castelló de la Plana, 16 de novembre de 2012.- El secretari judicial: Jesús Mario Abat Gallego.